Ο **Αθανάσιος Βογορίδης** (βουλγαρικά: *Атанас Богориди*) ήταν ελληνιστής, γιατρός και συγγραφέας βουλγαρικής καταγωγής.

Οικογένεια
----------

Ο Αθανάσιος γεννήθηκε γύρω στο 1788 σε βουλγαρική οικογένεια στο Κότελ. 

Ήταν γιος του Ιωάννη και της Γκάνας Χατζιατανόσοβα, εγγονός του Αγίου Σωφρόνιου της Βράτσα και αδελφός του Πέτρου, του Γεωργίου και του Στέφανου. Τα πρώτα χρόνια της ζωής του χρησιμοποιούσε το όνομα *Ντάζσκο Στογιάνου* (ελληνικά: *Θανάσης Ιωάννου*).

Ομιλούσε ελληνικά, γαλλικά, γερμανικά και λατινικά, ενώ, παράλληλα, είχε γνώσεις βουλγαρικών και αγγλικών.

Βιογραφία
---------

Σπούδασε στην ελληνική Αυθεντική Ακαδημία Βουκουρεστίου και μετά την αποφοίτησή του δίδαξε αρχαία ελληνική λογοτεχνία και φυσική ιστορία (1810-1812). 

Σπούδασε ιατρική στη Βιέννη (1812-1816) και πήρε το διδακτορικό του στο Βύρτσμπουργκ (1816). Μετά το Βύρτσμπουργκ μετέβη στο Ιάσιο κοντά στον αδελφό του Στέφανο κι έπειτα επέστρεψε στη Βιέννη. Εργάστηκε ως γιατρός στη Βιέννη (1817-1819) και στο Παρίσι (1819-1826).

Ο Αθανάσιος, ο οποίος έγγραφε μόνο στην ελληνική γλώσσα, συνεργάζεται με το πρώτο σύγχρονο ελληνικό φιλολογικό περιοδικό Ερμής ο Λόγιος και πιθανότατα ανώνυμα στα περιοδικά *Μέλισσα* και *Αθηνά*, γράφει άρθρα σχετικά με τον Σοφοκλή, τον Όμηρο και άλλους. Ήταν μέλος του λογοτεχνικού κύκλου γύρω από τον Αδαμάντιο Κοραή και στενός συνεργάτης του.

Συμμετοχή στην Ελληνική επανάσταση
----------------------------------

Διατηρούσε ισχυρούς δεσμούς με το ελληνικό επαναστατικό κίνημα, σαν μέλος της Φιλικής Εταιρείας.

Ήθελε να κατέβει στην Ελλάδα και να συμμετάσχει στην ελληνική επανάσταση αλλά τα προβλήματα υγείας που είχε δε το επέτρεψαν. Συνυπέγραφε έγγραφο της Μεσσηνιακής Γερουσίας προς την Αμερικανική Συμπολιτεία, προς τον πρόεδρο της Αϊτής Ζαν Πιερ Μπουαγιέ. Ήταν μέλος της επιτροπής για την περίθαλψη των προσφύγων που έφταναν στο Παρίσι. Το 1825 διορίσθηκε μαζί με τους Νικόλαο Σκούφο και Παναγιώτη Κοδρικά διπλωματικός αντιπρόσωπος της Ελλάδας στο Παρίσι.

Παραπομπές
----------

1. 1 2  Καραθανάσης 1991, σελ. 128
2. 1 2 3  Καραθανάσης 1991, σελ. 127
3. ↑  Καραθανάσης 1991, σελ. 130
4. 1 2  Καραθανάσης 1991, σελ. 166
5. ↑  Καραθανάσης 1991, σελ. 126
6. ↑  (Γαλλικά) Camariano-Cioran, Ariadna (1974). *Les Académies princières de Bucarest et de Jassy et leurs professeurs*. Θεσσαλονίκη: Ίδρυμα Μελετών Χερσονήσου του Αίμου. σελ. 486.
7. ↑  Καραθανάσης 1991, σελ. 137
8. ↑  Καραθανάσης 1991, σελ. 139
9. ↑  Καραθανάσης 1991, σελ. 142
10. ↑  Καραθανάσης 1991, σελ. 143
11. ↑  Καραθανάσης 1991, σελ. 131
12. ↑  Καραθανάσης 1991, σελ. 158
13. ↑  Καραθανάσης 1991, σελ. 125
14. ↑  (Βουλγάρικα) «Атанас Богориди». *Енциклопедия „България"*. **1**. Σόφια: Издателство на БАН. 1978, σελ. 323. ISBN 9789543981366.
15. 1 2  Καραθανάσης 1991, σελ. 159
16. ↑  Η Καθημερινή, Επιστολή Μπουαγιέ προς Αδ. Κοραή
17. ↑  Καραθανάσης 1991, σελ. 160
18. ↑  Καραθανάσης 1991, σελ. 161
19. ↑  Καραθανάσης 1991, σελ. 163

Πηγές
-----

* Καραθανάσης, Αθανάσιος Ε. (1991). «Αθανάσιος Βογορίδης. Βιογραφικά και εργογραφικά ενός εκπροσώπου του νεοελληνικού διαφωτισμού». *Παρουσία* **7**. .
* (Γερμανικά) Kadach, Dorothea (1975). «Ein Aufklärer des Balkan: Dr. Atanas Bogoridi». *Südost-Forschungen* **34**: 125-165.
* (Γαλλικά) Karathanassis, Athanasios E. (1984). «Athanasios Bogoridis: un aperçu sur sa vie et son œuvre». *Културни и литературни отношения между българи и гърци от средата на XV до средата на XIX век : II българско-гръцки симпозиум* (Σόφια): 99-103.
* (Γαλλικά) Zhelev, Yordan (2009). «Le Dr. Athanase Bogoridi: Les origines, l'activité, l'époque». *Études balkaniques* **45** (4): 133-179.
* (Βουλγάρικα) Алексиева, Афродита (2011). *Книжовно наследство на българи на гръцки език през XIX век*. **1**. Гутенберг. σελ. 91-233, 238-270, 890-893. ISBN 9789546171030.